Канунников Анатолий дохъуэхъу
КъБР-м и Жылагъуэ палатэм Жылагъуэ кIэлъыплъыныгъэмкIэ, жылагъуэ къэпщытэныгъэмрэ хабзэм тетыным и IуэхухэмкIэ и комиссэм и унафэщIым и къуэдзэ Канунников Анатолий Данил и къуэм и ныбжьыр илъэс 80 ирокъу.
«ПщIэ зыхуэтщI Анатолий Данил и къуэ!
Уи ныбжьыр илъэс 80 зэрырикъумкIэ дигуми ди псэми къыбгъэдэкIыу дынохъуэхъу!
IэщIагъэкIэ уи Iэзагъыр, гъащIэм къыщыбгъэлъэгъуа зэфIэкIыр, къыпхуагъэфэща Iуэхум жэуаплыныгъэшхуэ уиIэу узэрыбгъэдыхьэр сыт щыгъуи сэбэп хуохъу лэжьыгъэ инхэр зэфIэпхынымкIэ.
Урыс тхыдэмрэ щэнхабзэмкIэ «Вече» зэгухьэныгъэм и тхьэмадэу ущыткIэрэ, илъэс куэд хъуауэ, уэ жыджэрагъ инрэ тегушхуэныгъэрэ пхэлъу, гугъуехь куэд къызэбнэкIыурэ, къызэрыгуэкIыу щымыт социально-экономикэ щытыкIэ хьэлъэм пхузэфIэкI псори уощIэ щэнхабзэм зегъэужьынымрэ цIыхухэм ар яхэпщэнымрэ папщIэ.
ФIыщIэ пхудощI гъащIэ екIу зэрепхьэкIым, къыхэпха Iуэхум узэрытетымрэ хьэлэлу узэрыхуэлажьэмрэ къыхэкIыу. Ди фIэщ мэхъу, уи жыджэрагъыр, щIэныгъэ куур, зэфIэкI лъагэр, уи къару псори хэплъхьэу узэрылэжьэфыр дяпэкIи Къэбэрдей-Балъкъэрми Урысейми зэрыщыту къазэрыхуэщхьэпэнур.
Ди псэм къыбгъэдэкIыу дынохъуэхъу илъэс куэдкIэ иджыри ужыджэрыну, узыншагъэ мыухыж уиIэну, гукъыдэж ущымыщIэну. Сыт щыгъуи къыбд- регъуэгурыкIуэ ныбжьэгъу пэжхэр, благъэхэмрэ Iыхьлыхэмрэ я лъагъунэ-гъэм къаруущIэ къыпхрелъхьэ уи IуэхущIафэхэм я дэтхэнэ унэтIыныгъэми ехъулIэныгъэхэр къыщыпхьыну!», — итщ КъБР-м и Жылагъуэ палатэм хэтхэм я хъуэхъум.
